b'\n_START_ARTICLE_\nThe Simpsons: Hit & Run\n_START_SECTION_\nJuoni\n_START_PARAGRAPH_\nSpringfieldiss\xc3\xa4 tapahtuu outoja. Ihmisi\xc3\xa4 katoaa ja kaduilla ajelee outoja, mustia pakettiautoja. Ymp\xc3\xa4ri kaupunkia on lent\xc3\xa4vi\xc3\xa4, ampiaisenmallisia valvontakameroita. Jotain on teht\xc3\xa4v\xc3\xa4, ja kaikesta otettava selv\xc3\xa4\xc3\xa4. Mutta kuka ja milloin? Tietysti Homer Simpsonin ja h\xc3\xa4nen perheens\xc3\xa4, nyt heti._NEWLINE_Alussa elet\xc3\xa4\xc3\xa4n Homerin tavallista el\xc3\xa4m\xc3\xa4\xc3\xa4, kuten k\xc3\xa4yd\xc3\xa4\xc3\xa4n kaupassa, vied\xc3\xa4\xc3\xa4n Lisan tieteisprojekti kouluun ja k\xc3\xa4yd\xc3\xa4\xc3\xa4n t\xc3\xb6iss\xc3\xa4. Sitten yht\xc3\xa4kki\xc3\xa4 mustat pakettiautot ja kamerat alkavat puuttua el\xc3\xa4m\xc3\xa4\xc3\xa4n. Homer n\xc3\xa4kee uutisissa juttua kameroista ja yht\xc3\xa4kki\xc3\xa4 yhden pakettiauton talonsa edess\xc3\xa4 t\xc3\xb6iden j\xc3\xa4lkeen. Homer ep\xc3\xa4r\xc3\xb6i ensin mutta l\xc3\xa4htee kuitenkin tutkimaan ja seuraamaan autoa, joka palaa herra Burnsin pihalle. Pitk\xc3\xa4n takaa-ajon j\xc3\xa4lkeen, herra Burns paljastaa, ett\xc3\xa4 kyseess\xc3\xa4 on pelkk\xc3\xa4 pizza-auto._NEWLINE_Outoudet kuitenkin jatkuvat. Kun Bart on menossa katsomaan Truckasaurusta, h\xc3\xa4n katoaa mysteerisesti kirkkaaseen valoon, mutta palaa my\xc3\xb6hemmin muisti pyyhkiytyneen\xc3\xa4. Samalla Springfieldin laidalla olevalle pellolle on ilmestynyt viljaympyr\xc3\xa4, joka muistuttaa Bartin p\xc3\xa4\xc3\xa4t\xc3\xa4. Sitten selvi\xc3\xa4\xc3\xa4, ett\xc3\xa4 er\xc3\xa4s uusi juoma, Buzz Cola, on muuttanut ihmisi\xc3\xa4 zombeiksi. Kaiken t\xc3\xa4m\xc3\xa4n takana ovat avaruusolennot Kang ja Kodos._NEWLINE_Viimeisess\xc3\xa4 kent\xc3\xa4ss\xc3\xa4 koko Springfield on jo zombien, noitien ja haamujen t\xc3\xa4ytt\xc3\xa4m\xc3\xa4, vain Simpsonit ja jokunen tuttu (esim: Moe tai Ned Flanders) ovat ennallaan. Kangin ja Kodoksen avaruusalus on telakoitu Springfieldin koulun takapihalle, jossa vetos\xc3\xa4de vet\xc3\xa4\xc3\xa4 kaikki paikalle ajaneet autot sis\xc3\xa4\xc3\xa4ns\xc3\xa4. Niinp\xc3\xa4 Homer keksii lastaavansa autoja radioaktiivisella j\xc3\xa4tteell\xc3\xa4, ja ajaa ne aluksen vetos\xc3\xa4teeseen. Suunnitelma toimii ja avaruusolennot kukistuvat. Homerista tulee t\xc3\xa4m\xc3\xa4n j\xc3\xa4lkeen juhlittu sankari.'